יופי של בלוג: אוקטובר 2011
פורסם על ידי הרמוני רוט שבתאי, מאפרת יצירתית ב- יום שני, אוקטובר 24, 2011 3 תגובות: קישורים לרשומה זו
הבלוג שלי נקרא יופי של בלוג היות ואני אוהבת לעסוק בדברים היפים של החיים (לטעמי, לפחות, כמובן). שיער הוא כמובן חלק חשוב מאוד במראה. כל מי שמצלמת לוק של איפור, למשל, חייבת להתייחס גם לנושא השיער גם אם אינה עוסקת בעיצוב שיער וכך, פעמים רבות, יש גלישה של מאפרת לתחום השיער וגם ההיפך- מעצבי שיער שגולשים לכיוון של איפור.
השיער שלי לא תמיד מסתדר, אבל הוא בהחלט מסכים להיות ממושמע כאשר אני עושה בו שינויים שונים. אני תמיד בחיפוש אחר שמפו אופטימלי היות והקרקפת שלי שומנית אבל השיער שלי צבוע, דבר שפוגם באיכות השיער, כידוע. אני לא נאמנה למוצרים של חברה מסוימת ומחליפה מדי פעם את המוצרים לשיער שלי. אני תמיד שמחה אפילו יותר לקבל מוצרים להתנסות מחברות שונות. הפעם הקשר עם חברת פנטן נוצר דרך נעלולה, שלה בלוג בענייני אופנה. פנטן יצרו קשר כמובן עם עוד בלוגריות שאני בטוחה שיפרסמו את דעתן, אבל הבלוג הזה עוסק בדעתי ולא בדעתם של אחרים, כמובן. תמיד אני כותבת את דעתי מהתנסותי האישית עם המוצרים שקיבלתי. את המידע שקיבלתי מהחברה אני מפרסמת ככזה ואחריו בדרך כלל תופיע דעתי האישית.
הנה קצת מידע שקיבלתי מהחברה: צביעת שיער ממושכת גורמת להיחלשותו, מייבשת אותו וגורמת לו להראות לא בריא. מי החמצן גורמים לשערה להתרחב בשביל להקל על ספיגת הפיגמנט בשיער הנקבובי. החיסרון שנוצר מהתהליך הוא ששכבת ה-F (השכבה שמגוננת על השיער מפני מים) נותרת פגומה ואזי השיער חשוף יותר לנזקים יומיומיים.
במעבדות פנטן זיהו את הצורך במתן מענה לנשים בעלות שיער צבוע. הסדרה החדשה של פנטן לשיקום שיער צבוע המסוגלת לשחזר את הברק והחוזק שאבדו לשיער בתהליך הצביעה ומאפשרת לו מראה שיער בריא וצבע מלא חיים.
סדרת המוצרים של פנטן לשיקום שיער צבוע כוללת 5 מוצרים חדשים המתאימים ל-3 שלבי הטיפול והטיפוח של שיער צבוע: שלב הניקיון, שלב הרכות, ושלב הטיפול האינטנסיבי המתאים לשיער צבוע.
שלב 1: ניקיון: שמפו פנטן פרו – וי לשיקום שיער צבוע
שלב 2: רכות: מרכך פנטן פרו – וי לשיקום שיער צבוע – לשימוש יומיומי לאחר השמפו, מרכך - ללא שטיפה.
שלב 3: הזנה ושיקום כולל 3 מוצרים לטיפול אינטנסיבי: "סרום הפלא", מסכת פנטן פרו וי לשיקום שיער צבוע , קרם לחות לשיער צבוע.
כחלק מסדרת פנטן לשיקום שיער צבוע הושק גם "סרום הפלא". תפקידו של "סרום הפלא" הוא להחזיר לשיער את כל התכונות החיוביות שהצבע לקח ממנו ע"י חיקוי של שכבת ה-F הטבעית. "סרום הפלא" מותיר את השיער חזק כפי שהיה לפני הצביעה ומעניק לו בוהק וברק יפהפיים ומראה שיער חזק.
צביעת שיער מוצלחת מחייבת חדירה מלאה של הפיגמנט לגזע השערה הפנימי ביותר. שיער צבוע חשוף יותר לפגיעות ונזקים. מי החמצן גורמים לשערה להתרחב במטרה להקל על ספיגת הפיגמנט בשיער הנקבובי. החיסרון שנוצר מהתהליך הוא ששכבת הF (השכבה שמגוננת על השיער מפני מים) נותרת פגומה ואזי חשוף יותר לנזקים יומיומיים.
בדיקת ההרכב של שכבת הF המגוננת, אפשרה למדעני פנטן ליצור נוסחאות חכמות המותירות על השערה מעטה דקיק ומגונן המחקה את פעולתה של שכבת ה-F. ע"י שימוש בתחליף זה הצבע ננעל בשערה עד 8 שבועות. השיער -נעשה חזק יותר בריא יותר ועמיד יותר בפני נזקים.
את סדרת המוצרים של פנטן לשיקום שיער צבוע ניתן להשיג בכל רשתות השיווק המובילות, במבצעים אטרקטיביים.
שמפו פנטן לשיקום שיער צבוע
מרכך פנטן לשיקום שיער צבוע
"סרום הפלא " לשיקום שיער צבוע
מסכה לשיקום שיער צבוע
לעוד פרטים על הסדרה, את מוזמנת להצטרף לעמוד הפייסבוק של מרכז פנטן לבריאות ויופי השיער: לחצי כאן
ומה דעתי? פנטן היו מאוד אדיבים- הם שלחו לא רק לי, אלא גם ל2 קוראות קבועות שלי (שבחרתי) בעלות שיער צבוע ערכה מפנקת במיוחד הכוללת את כל המוצרים בסדרה. הקוראות יגיבו לפוסט זה וירשמו את חוות דעתן המפורטת ואני כמובן שמחה תמיד לשמוע חוות דעת נוספות.
חזי הסביר לי פעם שצבע סגול דוהה הכי מהר מכולם היות והמולקולה שלו היא הגדולה ביותר ולכן בורחת הכי מהר מהשיער (לא בטוחה שאני זוכרת במדויק את ההסבר. מה שבטוח הוא שככל שהשיער שלי יותר סגול הוא דוהה מהר יותר). מידת הדהיה של השיער מבאסת אותי כל פעם מחדש, בהיותי חובבת צבעים חזקים (בעבר הייתי צובעת עם השטיפות המשוגעות, אבל נמאס לי שהכרית במיטה שלי תמיד בצבע השיער, אז אם אני רוצה להשתגע עכשיו אני מניחה תוספות צבועות, בדיוק כמו שעשיתי בחתונתי.
אני בחתונה שלי-מתה על סגול, כולל בעיניים. לא פוטושופ, אלא עדשות.
שמפו, מרכך ומסכה- גם במרכך וגם בשמפו יש מעין שוליים מוגבהים.
השמפו- בעל ריח נעים לטעמי- מרגיש מעט תפוחי-פירותי שכזה. הוא מנקה את השיער בצורה משביעת רצון ומקציף בכיף.
המרכך- הופך את השיער לרך ונעים. בסך הכל אני לא משתמשת במרכך כלל, למעט כדי לרכך את שער המברשות שלי. היות והשיער שלי צבוע אני לא חופפת כל יום אלא יום כן ויום לא (לפעמים גם עוברים יומיים בין החפיפות, אבל זה בחורף, שעוד לא ממש הגיע.) חזי, הספר שלי, טוען ששימוש במרכך לא מועיל כמו שימוש במסכה, אז אני מעדיפה לשים מסכה, אבל אני מודה ומתוודה שלפעמים כאשר אני ממהרת אני מניחה את המרכך במקום את המסכה.
המסכה- הופכת את השיער לרך ונעים- מבחינת מרקם היא לא מרגישה מאוד שונה מהמרכך, אבל היא עושה עבודה טובה יותר ממנו
סרום הפלא- אריזה של שלישיה
אני מחזיקה שפורפרת, כדי להראות גודל.
הכמות שהיתה בפנים- כמות משביעת רצון, לפחות לאורך השיער שלי
"סרום הפלא" מגיע באריזה ובה 3 שפורפרות של 15 גרם, כמות שבהחלט מספיקה לשיער עד הכתפיים. כל שפורפרת היא לשימוש חד פעמי. אני חושבת שאם היה ניתן לסגור חזרה את השפורפרת בצורה כלשהי על מנת לשמור על החומר זה היה עדיף, היות ויש גם נשים בעלות שיער קצר (אפילו מאוד קצר) שצובעות והן יעדיפו לרכוש מוצר שניתן לשמור באריזתו המקורית במקום להעביר לקופסא את השארית. אני הנחתי אותו לאחר הצביעה האחרונה שלי (שעשיתי בבית- לא תמיד אני מגיעה אל חזי לצבוע). הוא הפך את השיער שלי לנעים מאוד ולא הייתי צריכה לשים קרם לחות לאחר שהתייבש.
קרם הלחות, הפתח והמרקם של הקרם.
קרם הלחות מאוד מאוד קליל. המרקם שלו כמעט מימי בהשוואה לקרם של נטורל פורמולה. כדי לעצב איתו את השיער צריך כמויות, אז במקרה שממש צריך עיצוב אני משתמשת בקרם של נטורל פורמולה או ררר אבל במקרה שאני רוצה משהו קליל יותר- פשוט למנוע את כל השוונצים המרגישים האלו, אני לוקחת כמות של בערך אצבע ומחליקה את הכמות הזה על כל השיער.
הפתיחה היא נוחה מאוד לטעמי, אני אוהבת יותר את הצורה הזו מאשר את הצורה הבולטת קדימה, שגם יותר קשה לי לאחסן אותה וגם יש לה נטיה מרגיזה להיפתח ולטנף את שאר הדברים שהנחתי בתיק גם דרך שקיות או לחילופין להישבר ואם לא זה אז אני מרגישה שהמון קרם 'הולך לאיבוד' בגלל שהוא נמצא לאורך המנגנון. הפתיחה של פנטן אמנם מזכירה במרוחק אולי חוקן, אבל לטעמי היא הרבה יותר פרקטית ויפה מאשר פתיחות אחרות ( כמו הפתיחה של הקרם של נטורל פורמולה).
הקרם הקליל הזה עוזר לי כאשר השיער שלי קם בבוקר עם רצונות משלו שאני לא אוהבת (כמו לגרום לי להיראות כאילו הכנסתי אצבע לשקע- יש ימים שהחשמל הסטטי באוויר פשוט משגע לי את השיער).
באופן כללי מאז שעברתי להשתמש בסדרה הזו יש שיפור במראה השיער שלי עד כדי כך שאפילו קיבלתי מחמאה על איך שהשיער שלי נראה, דבר שלא קורה לי לעתים קרובות.
אשמח לשמוע על התרשמות שלכם מהמוצרים או כל דעה אחרת.
פורסם על ידי הרמוני רוט שבתאי, מאפרת יצירתית ב- יום שני, אוקטובר 24, 2011 2 comments: קישורים לרשומה זו
תוויות: לצבוע, מסכה, ניתן, פנטן, צבע, שיער, שיער צבוע
המסקרה אניגמה של קרליין בקמפיין חדש, וההתנסות שלי.
לאחרונה הייתי מאחורי הקלעים של צילום מראה החורף של נטורל פורמולה שם עומר אסף תפקד כמעצב שיער. כמובן שלא יכולתי להתאפק ודיברתי קצת על האיפור של קרליין עם עומר (שאני לא אדבר על איפור? זה קשה לי מדי, אין מה לעשות) דיברתי כמובן על הפנטום גלוס שלהם. הוא בהחלט מכתים והטיפ החמוד שקיבלתי הוא להניח אותו גם על הלחיים, רק שכמו שציינתי בפוסט עליו- אם יש חוסר אחידות אז הוא מכתים בצורה לא אחידה, אבל הוא לא מרגיש כבד או כמו גלוס בכלל ונותן מראה בריא ומבריק. כסומק יש לו בהחלט מראה מבריק ו'בריא'- ממליצה לנות את העניין בפרטיות לפני שיוצאים החוצה היות וכמו שאמרתי ההכתמה משתנה בין אנשים שונים בתלות בגוון ואחידות העור כמובן.
תענוג לראות את עומר עובד- לראות אדם מונע מהשראה בתהליך עבודה זה פשוט כיף ואני מקווה שיהיו עוד הזדמנויות כאלו.
ואם אני כבר מזכירה את קרליין ועומר אסף, הנה עוד משהו קטן שמעניין לדעת- את המידע קיבלתי מהחברה.
חברת קרליין, חברת הקוסמטיקה המובילה, מעלה קמפיין פרסומי לרגל השקת המסקרה החדשה מסדרת אניגמה, פרי פיתוח בלעדי בשיתוף עומר אסף מאפר הבית. קמפיין הפרסום בהשקעה של מיליון שקל ₪, עולה באמצעות משרד הפרסום ברוקנר, נטע יער.
הקמפיין תחת הסלוגן "לדיוק ולמראה מושלם כמו באיפור מקצועי", כולל תשדיר טלוויזיה ומודעות פרסום במגזינים המובילים.
במרכז הסרטון עומד עומר אסף, אומן האיפור ומפתח הפטנט (מדגם רשום) של המסקרה מסדרת אניגמה, אשר מדגים את פעולתה של המסקרה על הדוגמנית השוודית הבינלאומית, פיי, במעבדות היופי של קרליין. פיי, הובילה קמפיינים לחברות מובילות כגון H&M,ריפליי ועוד והופיעה על שערי מגזינים בינלאומיים כמו אל העולמי, מארי קלייר, גלאמור, ווג ועוד.
אניגמה - המסקרה החדשה מבית קרליין, היא מסקרה אשר פותחה יחד עם מאפר הבית עומר אסף, בעל שנים של ניסיון בתחום האיפור המקצועי והפקות האופנה, מתוך רצון ליצור מסקרה אולטימטיבית, נוחה לתפעול אשר באמצעותה ניתן להשיג תוצאות איפור מושלמות במינימום מאמץ.
המסקרה בעלת המברשת הדו צדדית מעניקה מצד אחד הדגשה של קו הריסים ומצד שני מאריכה ומעברה את הריסים.
התוצאה: מראה דרמטי, נחשק, עשיר וצפוף בתוך שניות. הריסים נצבעים במריחה אחת והמברשת הטכנולוגית החדשה מפרידה ומפזרת את המסקרה על הריס תוך כדי עיבוי והענקת אורך משמעותיים.
התוצאה: מסגרת מרשימה ודרמטית לעיניים המחקה את פעולת הדבקת ריסים מלאכותיות ללא מאמץ!
הנוסחא הייחודית של מסקרה אניגמה מכילה:
שילוב של שעוות טבעיות המעניקות לחות והזנה לריסים. מועשרת בתמצית אצות אדומה עשירה במינרלים לחיזוק גמישות הריסים, המונעת שבירה או יובש. פולימר צמחי חדיש המעניק כיסוי מקרוסקופי, קל, לריסים ועמידות בפני תנאי או מים.
פיגמנט שחור מסוג קרבון (פחם) שאינו דוהה ושומר על עומק וברק למשך שעות ארוכות.
למסקרה מרקם קרם המלטף את הריס ועוטף אותו מהשורש ועד הקצה.
המסקרה בגוון שחור כחול ולא שחור.צבע מעולה לטשטוש עייפות
ומה דעתי? בתמונה ניתן לראות את העין שלי לפני ואחרי הנחת המסקרה המדוברת. היא בהחלט עושה את עבודתה אם כי לא הקפדתי על ההנחה ולכן נוצרו לי מעט גושים. בגלל הצורה הייחודית של המברשת צריך מעט להתאמן איתה על מנת שההנחה תהיה מוצלחת. בתחום העיבוי היא לא רעה בכלל והיא גם מעט מעגלת. הפרדה היא לא התחום החזק שלה, אבל נפח ריסים והפרדה הם דברים כמעט הפוכים.
המסקרה אכן מאריכה ומעט מעגלת. היא ם מעבה, אך לא בצורה משמעותית.
השימוש בה דורש מיומנות, אבל התרגול בהחלט שווה את התוצאות, לפחות עבורי.
פורסם על ידי הרמוני רוט שבתאי, מאפרת יצירתית ב- יום ראשון, אוקטובר 23, 2011 אין תגובות: קישורים לרשומה זו
תוויות: אניגמה, הנחה, מסקרה, עומר אסף, קרליין
אין זה סוד שהצצה אל מאחורי הקלעים של צילום לוק היא חוויה ייחודית, לפחות עבורי וכמובן שכאשר איש המקצוע הוא עומר אסף (איש בעל כישורים רבים ומגוונים שאני מכירה בעיקר כמאפר הבית של קרליין) במקרה של צילום תמיד יש לאומן רעיון כלשהו בראש ואותו הוא מיישם. בסיטואציה כזו מצלומות לרוב אלפי תמונות כאשר בסוף נבחרת אחת.כמו שניתן לראות מהתמונה שנבחרה הפעם הפוקוס הוא אך ורק על השיער.
התמונה שנבחרה עבור המראה
התהליך של ביצוע הלוק מסקרן תמיד וכאשר אני עובדת על לוק אני מגיעה עם רעיון מוגמר, אבל לעיתים השילוב עם התאורה, הדוגמנית והצלם משפיעים על התוצאה הסופית ומשפרים אותה.
ליד המראה בצד מחכה נבחרת המוצרים
ובצד השני של המראה עוד מוצרים...
על הסט- נגיעה...
גם בצילום המטושטש הזה רואים שלדוגמנית יש שיער יפה
עוד קצת לסדר, כדי להגיע לשלמות
קצת מהחברה: נטורל פורמולה מציגה את מראה השיער המוביל לעונת סתיו חורף 2012-2011
VELVET SHINE – קוקו במראה קטיפתי וזוהר פרי יצירתו של מעצב השיער עומר אסף. המראה מציג תסרוקת קוקו בעיצוב חופשי וטבעי, המעניק אפשרות להראות כל יום ובכל מצב אופנתית ומעודכנת.
את המראה מציגה דוגמנית בצילומי גב אופנתיים - ההתייחסות לאישה מבחינתי דרך הגב, האיבר החושני והמסתורי שלה, ממקד את הפוקוס על השיער והמראה האלגנטי, קל לתחזוק ומדבר אל כל אישה", מסביר אסף, "נטורל פורמולה מחברת את האישה לנשיות שלה בצורה הכי טבעית שיש, בתסרוקת ובמוצרים המקנים לה את המראה".
את מראה החורף עיצבנו במיוחד על מנת לאפשר לכל אחת ליישם את המראה בכוחות עצמה. זהו מראה חופשי וחושני - המבליט את איכויות השיער במראה חלק המשדר אלגנטיות - מתאים גם לערב וגם ליום יום. אומר מעצב השיער עומר אסף.
את המראה החדש ניתן להשיג בעזרת שילוב פשוט של שלושה מוצרים המכילים תמציות טבעיות: קרם לחות עם שמן טבעי, ספריי מעניק ברק וסרום טיפולי REPAIR, התואמים את תפיסת הקו הבריא של החברה."
הנה הסרטון של המראה:
המראה עושה שימוש בשלושה מוצרים מובילים מבית נטורל פורמולה:
קרם לחות עם שמן- קרם לחות עשיר בשמן טבעי ,מחייה את מראה השיער מעניק הזנה אינטנסיבית, מרכך ומשיב לו את הברק והחיות. להשיג במגוון לחות עם שמן לשיער יבש,לשיער צבוע או לשיער מתולתל.
מחיר: 29.99 ₪ תכולה: 400 מ"ל .
סרום טיפולי REPAIR - סרום עשיר המאפשר בנגיעה להגדיר את קצוות השיער. מכיל מיקרו-סיליקונים וויטמינים ומינרלים להזנה וחיזוק השערה. משיב לשיער במהירות את המראה החי והחיוני
מחיר: 49.99 ₪ תכולה: 145 מ"ל .
ספריי מעניק ברק - למראה שיער מבריק ובריא עם פרוטאין משי. עוטף את השיער ומעניק לו זוהר וחיוניות. מכיל רכיבים טבעיים לשמירת הלחות הטבעית של השיער .
מחיר: 39.99 ₪ תכולה: 145 מ"ל .
את מוצרי נטורל פורמולה ניתן להשיג ברשתות הפארם וברשתות השיווק הגדולות
ומה דעתי?
קיבלתי את הסרום ואת קרם הלחות עם השמן, שמיועד לשיער מתולתל. היות והשיער שלי אינו מתולתל (הוא ממושמע והוא יהפוך מתולתל אם אכבול אותו בצמות למשך לילה, אבל הוא חלק עד גלי וכמובן צבוע. אפילו אישי האהוב לא זוכר מה צבע שיערי המקורי (להודות באמת גם אני לא. אני חושבת שהוא חום כהה די משעמם, אבל אני לא יכולה להיות בטוחה היות ואני לא מאפשרת לשיער שלי באמת להראות את עצמו ומיד צובעת.) בחברה היו מאוד חביבים ונתנו לי גם את הקרם לשיער חלק עד גלי. פיצלתי את השיער ל2 והנחתי את הלחות לשיער חלק עד גלי בצד אחד ואת הלחות עם השמן בצד השני. הלחות ללא השמן הרגישה יותר קלילה ואכן התאימה במדויק לצרכי השיער שלי.
על אף שיש לנו כמות מוצרים די מכובדת לטיפוח השיער, האיש האהוב שלי נאמן לנטורל פורמולה שלו, קרם הלחות הישן והטוב בטענה ש"סוס מנצח לא מחליפים" אפילו שמדי פעם הוא מנסה מהמוצרים שלי.
ישן מפני חדש? הגודל זהה לחלוטין, האריזה שונה כמובן וכן התכולה.
הריח של קרם הלחות אכן מכיל גורם אגוזי כלשהו, אבל הוא עדיין עדין מאוד ואני אישית אהבתי אותו. יחד עם זאת, כאשר נתתי לשכנתי בעלת רעמת התלתלים להתנסות בקרם היא טענה שהריח חזק לה ברגע המריחה(כרגע יש לה בבית את הקרם של מישל מרסייה לבניית תלתלים והריח שלו שונה ומזכיר מעט תפוחים לטעמי הפרטי) הריח נעלם לה והקרם עושה את עבודתו ועוזר לעיצוב השיער שלה בצורה עדינה ונוחה בלי להרגיש כבד.
לחות לחלק עד גלי לעומת הלחות עם השמן לשיער מתולתל- התמונה הוקטנה, הם בדיוק באותו גודל.
הכמות שיוצאת כאשר לוחצים מספיק לשיער קצר- השיער שלי, שמגיע קצת אחרי הסנטר, הזדקק ללחיצה וחצי על מנת לספק את צרכיו הלחותיים. הצבע של הקרם לשיער מתולתל הוא קרמי-צהבהב ולא לבן, אבל זה לא משפיע על התפקוד שלו אלא רק קוריוז קטן. כמובן שכמו בכל קרם לשיער יש לזכור להסיט את הפתח לצד שמפסיק את יציאת הקרם בתום השימוש
בסך הכל זהו קרם שעושה את העבודה במחיר סביר לחלוטין.
ומה דעתכם על המוצרים של החברה? לתגובות כאן אני תמיד שמחה.
פורסם על ידי הרמוני רוט שבתאי, מאפרת יצירתית ב- יום חמישי, אוקטובר 20, 2011 אין תגובות: קישורים לרשומה זו
תוויות: חורף, נטורל פורמולה, קרם, שיער
סוכות הוא זמן של פסטיבלים וחופש, כאשר כמובן המשמעות של זה היא עבודה בציורי פנים ועיטורי גוף, כמו כל הקיץ. אירועי סוכות חותמים בדרך כלל את העומס של הקיץ, עד לחופש חנוכה. כמו באיפורי כלות, גם לציורי פנים ועיטורי גוף יש תקופות עמוסות יותר בעבודה כאשר פורים כמובן מככב בראש הרשימה (למי שתהה- פורים הוא חג של שבועיים לציירים ומורי איפור- הוא מתחיל עם הדרכות הורים וכן הלאה ומסתיים כשבוע או שבועיים לאחר תאריך החג עצמו, עם תם מסיבות המבוגרים. את האירוע של עמותת "לצאת מהקופסא" אני אוהבת במיוחד היות ואני לוקחת אלמנטים מהקופסאות ויוצרת איתם על הפנים והגוף עיצובים בהשראת הקופסאות, גם בגלל שמזמיני הדוכן הם עיריית תל אביב וגם בגלל שזה הרבה יותר מהנה מאשר לצייר את אותם הדברים הקבועים.
3 דוגמאות לציורים שמבקשים בדרך כלל בדוכן שלי, למרות שכאמור אני מציירת הכל-
פיה פשוטה וזריזה במיוחד בדוכן בשעת העומס. 2 דקות עבודה
גם בנים מצטיירים
עיטור פופולרי לבנות עשרה
אני כמובן מאוד שמחה ליצור עיטורים וציורים בהשראת הקופסאות המרהיבות, שהאירוע כמובן שם דגש על מכירתן לטובת המטרה.
ההשראה בעבר, הפעם יש השראות חדשות
בפעם הקודמת שעבדתי באירוע את כל שדרת בן גוריון עיטרו יצורים קטנים וחביבים שמזכירים שילוב בין סברס להלו קיטי וגם הם היוו השראה לעיטורים והציורים שלי.
מעניין מה יהיה מחר-איזה יצורים יהיו שם אם בכלל?
אני מבטיחה להעלות תמונות מהאירוע בפוסט עוקב ולספר על החוויות שלי הפעם, אני בטוחה שיהיה מהנה לפחות אם לא יותר מהפעם שעברה. כולם מוזמנית לבקר אותי וכמובן להגיב כאן בתחתית הפוסט.
אז בואו לבקר אותי ותהנו גם מההופעות ושאר הדברים שיתרחשו בשדרת בן גוריון בין רחוב דיזיגנוף לבן יהודה ביום שישי ה14.10 בין השעות 10:00-16:00. נתראה :)
פורסם על ידי הרמוני רוט שבתאי, מאפרת יצירתית ב- יום חמישי, אוקטובר 13, 2011 2 comments: קישורים לרשומה זו
מאז שלמדתי פדיקור-מניקור ובניית ציפורניים (אני אלרגית מאוד לאקריל אז לא עוסקת בבנייה, אבל בהחלט יוצא לי לעיתים לטפל ברגליים וידיים של אנשים) אני רוכשת את מסיר הלק שלי רק בחנויות מקצועיות, לאחר שרכשתי מתקן שניתן למילוי מחודש והוא עם פקק לחיץ.
לפני שאני ממשיכה להשוואה בין שני מסירי הלק שלי אני רוצה לתת טיפים להסרת הלק:
*אצטון הוא אגרסיבי מדי לציפורן. בעידן שבו ההבדל בעלות בין מסיר לק לאצטון היא 5 שקלים בערך (ואפילו פחות אם קונים בחנות מקצועית שבה מסיר לק עולה כ14 שקלים לליטר) כדאי לפנק את הציפורן במסיר לק ולא באצטון.
* לא כדאי להתעלל בציפורניים. במקום להניח את מסיר הלק על צמר גפן ואז למרוח כלפי חוץ את הלק מומלץ להניח את מסיר הלק על צמר הגפן ואז להניח על הציפורן ולספור עד 10- ההסרה תהיה קלה יותר ומהירה יותר בסופו של עניין.
* אם הלק הוא בצבע דומיננטי (כמו למשל הטורקיז האהוב והמכתים ציפורניים שלי) כדאי להשתדל לא לעלות על העור כי אז הוא יוכתם בצבע הלק.
* כדאי להכניס שמן לטיפוח הקוטיקולה (העור שמסביב לציפורן) לשגרת הסרת הלק כדי שגם אם עלית על העור לפחות תטפחי אותו לאחר ההסרה.
לאחרונה קיבלתי מלייף לבדיקה את מסיר הלק החדש שלהם ומאז יושבת לה הקופסא המקצועית בצד.
אחד מול השני- מסיר לק מקצועי ומסיר הלק של לייף...
העיצוב של המיכל של לייף יפה הרבה יותר משל המיכל המקצועי אבל היה נחמד אם היא היתה שקופה- כך ניתן לראות כמה עוד נשאר בפנים הכוסית הקטנה בה מצטבר הנוזל להסרת הלק בהחלט חמודה.
היה לי מוזר קצת שהנוזל של לייף הוא תכול, אבל זה לא פגע כלל בתפקוד שלו- שני הנוזלים הסירו את הלק באופן שווה.
הריח של מסיר הלק של לייף היה לי פחות תוקפני מהריח של מסיר הלק הורוד בו אני משתמשת בדרך כלל (מישהו יכול להסביר לי למה החליטו שמסיר לק צריך להיות בצבע ורוד דווקא?)
לפי החברה:
Life מבית סופר-פארם משיק מסיר לק עם פקק ומשאבה לחיצה לשימוש קל ונוח, ממש כמו במכונים מקצועיים. מניחים צמר גפן על הפקק, לוחצים ומנה מדודה של מסיר לק נספגת בצמר גפן ללא חשש שמסיר הלק יישפך או יתבזבז. מסיר הלק מועשר בשמן אבוקדו לחיזוק הציפורניים ובשמן חוחובה להענקת לחות, ללא אצטון. מתאים לציפורניים טבעיות או מלאכותיות.
לדברי, חני לוטן תוריאל, מנהלת מותג Life: "אנו מקפידים להשיק מוצרים חדשניים במגוון הקטגוריות בהן אנו פועלים. בתחום הציפורניים השקנו מגבונים להסרת לק ולטיפוח ציפורניים לצד צבעי לק חדשים ואופנתיים. מסיר הלק עם משאבה הוא פיתרון משלים ונוח לכל מי שנוהגת למשוח את ציפורניה בלק לעתים קרובות".
מכיל: 200מ"ל.
מחיר: 22.99 ₪ ליחידה
ומה דעתי? פשוט הברקה למי שלא יכולה לרכוש בחנות למקצועיות היות וניתן לרכוש חד פעמית את המיכל עם המסיר ואז למלא מחדש במסיר לק. כל מי שיש לה ילדות קטנות ששמות לק (אני נגד באופן אישי, אבל כל אחד עושה מה שמתאים לו) או סתם ידיים מגושמות, האפשרות להמנע מזה שמסיר לק יישפך היא בהחלט ברוכה, מה גם שהעיצוב בהחלט חביב והעלות היא ללא ספק ידידותית, כיאה לlife.
ואיך אפשר לדבר על הדברים הללו בלי להזכיר 3 מוצרים חדשים שמיד מצאו את דרכם לתיק האיפור המקצועי שלי לעזור לי בהפקות?
הנה המידע מהחברה על שלושת המוצרים הללו:
מגבוני שמן לחים להרגעה, הזנה וריכוך העור סביב הציפורן: המסייעים במניעת סדקים ושברים בציפורניים. המגבונים מכילים פורמולה מועשרת במינרלים ובפרו ויטמין B5, המסייע ליצירת עור חלק ועדין סביב הציפורניים. כל אריזה מכילה 10 מגבונים הארוזים בנפרד. יצרן: DPL, מחיר: 9.99 ₪
מגבונים להסרת לק ללא אציטון: פתרון פשוט להסרת לק ללא צורך בצמר גפן או באציטון. המגבונים מותאמים לציפורניים טבעיות או מלאכותיות ומכילים ויטמין E ופרו ויטמין B5 להגברת הלחות. כל חבילה מכילה 10 מגבונים ארוזים בנפרד, כך שניתן לשאת בתיק לנסיעות או למקרה שהלק מתקלקל באמצע היום. יצרן: DPL, מחיר: 9.99 ₪
צימרונים לתיקון והסרת איפור: בעלי מבנה המותאם לעין לצביעה, תיקון והסרת איפור עיניים, עשויים 100% כותנה רכה, היגייניים וגמישים. כל אריזה מכילה 80 יחידות. יצרן: ג'ייאנג, סין, מחיר: 9.99 ₪
ומה דעתי? המגבונים להסרת הלק הם המוצר השימושי ביותר מבין השלושה, לטעמי הפרטי לפחות, היות והם מאפשרים לי להצטייד בהם במקום בבקבוק מסיר לק שיש סכנה שישפך לי בתיק האיפור (ועל הדרך יעשה שמות במוצרים. מסיר לק יודע להמיס פלסטיק בצורה בהחלט יעילה). מגבוני השמן חביבים, אבל הזכירו לי יותר מדי את המגבונים שמגיעים באריזה של רצועות השעווה והשאירו לי תחושה מעט שומנית מדי לטעמי הפרטי, אם כי אני בטוחה שנשים בעלות עור יבש משלי בכפות הידיים יהנו יותר מהמוצר הזה. הצמרונים מאוד נוחים לשימוש אבל העלות שלהם מעט מרתיעה מבחינתי לרכישה יומיומית- אני אישית מוצאת שאני יכולה להסתדר גם עם צמרונים רגילים על אף שכמובן הצמרונים האלו עושים עבודה יעילה הרבה יותר מהצמרונים שעולים 2 שקלים לחבילה של 100 במקרה היקר. הצמרונים האלו הם פינוק נהדר לפרפקציוניסטיות שאוהבות הגיינה.
בסך הכל ללייף יש כל הזמן חידושים מסקרנים ואין ספק שלי אישית החידושים האלו גורמים חשק לבקר בסופר-פארם לעיתים תכופות יותר.
מה דעתכן? איך אתן מסירות את הלק? יש לכן טיפים לחלוק איתי? כתמיד אני שמחה לטיפים, הארות והערות וכמובן אשמח אם תצטרפו ותעקבו אחר הבלוג שלי וכמובן תגיבו.
פורסם על ידי הרמוני רוט שבתאי, מאפרת יצירתית ב- יום שני, אוקטובר 10, 2011 4 תגובות: קישורים לרשומה זו
תוויות: הסרה, טיפוח, לייף, לק, מסיר לק, סופר פארם, סופר-פארם, ציפורניים, Life
יחסית לגודלה של מדינתנו יש כאן מגוון נרחב של מותגי איפור- חלקם תוצרת מקומית וחלקם מחו"ל. היות ואני קוסמטיקאית ולא רק מאפרת, אני נחשפת פעמים רבות למוצרי איפור שאינם זמינים לאחרים בזמן שאני מבקרת בחנויות המוגדרות לקוסמטיקאיות בלבד. הפעם אני רוצה לדבר על חברה עליה לא שמעתי עד לפני כחודשיים. חברה גרמנית ושמה MALU WILZ. למעט העובדה שבמוחי הקודח מילים ומשמעויות מיידית נעשה לי קישור עם השפה האנגלית וזוג המילים הפך ל'רצון רע' (Malicious Will) זה לא מעיד דבר בשום צורה על המותג כמובן, מה גם שהשם הוא גרמני כמובן. היבואן שלהם בארץ הם ג'רנטיק, חברה המשווקת מוצרי קוסמטיקה לקוסמטיקאיות בלבד ומי שרוצה לעבוד עם המוצרים שלהם מחויב לדברי החברה לעבור קורס על מנת להשתמש במוצרים כמו גם להתעדכן בדברים החדשים בעולם הקוסמטיקה. נכון לשיחתי האחרונה עימם הקרמים שלהם מכילים פאראבן אבל במינון סופר נמוך (0.03 לדברי המנכ"לית שאמרה לי שאם לא שמים פראבן כנראה שאין מה לשמר ושהמינון אצל ג'רנטיק הוא הנמוך ביותר, לאחר שנכנסתי איתה לדיון קצר על כך)
מי שרוצה להתרשם מהמוצרים מחויב לקבוע עימם פגישה, גם לגבי ג'רנטיק וגם לגבי MALU WILZ, אז קבעתי פגישה בבוקר ופגשה אותי המדריכה, סיגל רייס. החנות נמצאת ליד כיכר המדינה ולשמחתי הרבה מצאתי חניה בכחול לבן. לא היה שום מקום לרכוש כרטיס חניה, אבל בעידן הטכנולוגי של היום קיים פלא בשם "פנגו חניה מהנייד"- 4500- אומרים בקול את שם העיר בה רוצים לחנות וחונים מאותו הרגע בתשלום- בלי כרטיס, הטענה או כל דבר אחר. באמצע הפגישה שלי (שנמשכה הרבה זמן כי רציתי לצלם הכל לפוסט... כמובן שבסוף שכחתי משהו-לא צילמתי את הצלליות או התנסיתי בהן, אבל לחברה יש גם מגוון צלליות) קיבלתי SMS שאמר לי שפקח בדק את האוטו וגילה שחניתי באישור בפנגו חניה. תענוג שיש כאלו דברים. ההתרשמות שלי מהמוצרים היתה בחנות ולאורך כל היום היות ולא רכשתי דבר. אם ארצה לרכוש, אני תמיד יכולה להזמין דרך PROSHOP, שמחזיקים את עפרונות הקונסילר מהם ממש התלהבתי
אז נתחיל ממה שיש לג'רנטיק להגיד אודות Malu Wilz:
מותג איפור בינלאומי תוצרת גרמניה, יוקרתי ומשווק לשוק המקצועי והפרטי בכל העולם.
Malu Wilz מציעה מגוון רחב של מוצרי איפור המיועדים למאפרות המקצועיות והמשתמשות הפרטיות הכוללים: איפור פנים, עיניים, שפתיים, ליין ערב, ליין מינראליים, איפור בסיס, מברשות מקצועיות, סטנדים, מוצר ייחודי לכיסוי והסוואה-קמופלאג' המכסה כל פגמנטציה הקיימת על העור, ערכות לטיפוח הציפורן, איפור גבות, מוצרי פטנט ועוד.
קישור לאתר: www.maluwilz-israel.co.il
קישור לדף הפייסבוק: http://www.facebook.com/#!/Israel.MaluWilz
אומן האיפור, ג'ובאני פסיליו מבית MALU WILZ מגיע שוב לאור בקשות חוזרות מצידכם והצלחה גורפת מביקורו הקודם לתת לכם במתנה סדנת איפור. ג'ובאני משמש כמדריך ראשי של חברת מלו ווילז. בין מראות האיפור השונות תוכלו ללמוד ממנו ולקבל טיפים חדשים בנושא: איפור ויטיליגו - בהסוואה והסתרה של כתם לידה בולט מאד, איפור כלה, איפור ערב ועוד. הסדנא תתקיים בשני מחזורים: 13-14.11.11 בבית ג'רנטיק רחוב וייצמן 32 ת"א. מספר המקומות מוגבל. לפרטים נוספים: 1800-35-17-17
ואיך אפשר בלי מבצע איפור לחגים:
ברכישת אפליקטור לצללית פטנט + מילוי לצללית פטנט
מקבלים במתנה כחל בשווי 166 ₪!
כל הרוכשת 2 שפתונים תקבל במתנה גלוס לאפקט כפול בשווי 132 ש"ח!
ברכישת אפליקטור לצללית פטנט + מילוי לצללית פטנט + מסקרה מכל סוג שהוא מקבלים במתנה בסיס למסקרהבשווי 124 ₪!
עד כאן מהחברה. אני רוצה להודות לסיגל רייס ולכל צוות ג'רנטיק שעזרו ככל יכולתם עם הצילומים (סיגל אפילו הסכימה לדגמן לי שפתון) כדי שאוכל לפרסם פוסט זה. אני מזהירה מראש- הפוסט הזה יחסית ארוך כי השתדלתי להקיף הרבה מוצרים.
נתחיל מהמוצר המנצח שלהם לדעתי הפרטית. יש להם מייקאפ שנקרא קמופלאז' ומטרתו להסוות גם כתמי לידה קשים ביותר.
ניתן לרכוש ערכה שלו שמגיעה כך:
הערכה המלאה- לפי אתר החברה עלות הערכה 850 ש"ח+ מע"מ. לא זול, אבל בהחלט יעיל בכיסוי
הערכה מכילה מייקאפים שבינהם ניתן לערבב, עפרונות קונסילר, פודרה מקבעת ומברשת שאמורה לשמש להנחת הפודרה וסילוק שאריות.
המייקאפים עמידים במים ומתאימים לבעלי עור רגיש לדברי החברה.
היד של סיגל רייס מדגמנת את יחס הגודל של המברשת והיד
הגוונים שמגיעים עם הערכה. כדי ליצור את גוון העור שלי ערבבתי את 1, 3 וטיפונת מ12 ביחד.
אז מה אני רוצה להגיד על המייקאפ? המייקאפ הזה אינו מתאים למחפשות כיסוי קליל, הכיסוי הכי קל שתקבלו ממנו יהיה בינוני. יש צורך לחמם אותו מעט טרם ההנחה על מנת שההנחה תהיה מעט קלה יותר. מרגישים אותו על הפנים.
הוא מאוד מזכיר את המייקאפים של קריולן, ויש ואת הבאדי קאבר של גיורא שביט. לדברי החברה הוא אינו מרגיש כבד במיוחד. אני מצאתי חיסרון רציני בצורת האריזה שלו. אני חושבת שהיה נחמד אם היתה בערכה פלטה של כל הצבעים ולא קופסאות בודדות מתברגות כאשר המספר מצוין בתחתית. כיום יש כל כך הרבה אריזות לכל פריט שניתן להעלות בדמיון, כך שאני חושבת שהיה ניתן למצוא פתרון אריזה מוצלח יותר לערכה הגדולה (אני לא מדברת על מייקאפים כבודדים, כלומר גוון מסוים, שעבור זה האריזה המתברגת היא סבירה, אלא על הערכה. כשחושבים על מייקאפ לכיסוי מושלם חושבים ישר על הדרמה קולור של קריולן והדרמה קולור ניתן לרכישה בפלטה.) אם תהיה פלטה זה יהיה נוח לשימוש פי כמה וכמה מהפורמט הנוכחי. ללא ספק המייקאפ הזה מכסה, אין לי ויכוח על כך, אלא רק הצעת ייעול על האריזה.
הוא אכן מכסה כל פגם אבל מרגישים אותו- דבר לא נעים במיוחד בימים של קיץ. הייתי כל היום בתחושה שהפנים שלי הן כמו מסכה, אבל קיבלתי המון המון מחמאות על האיפור הקליל שעשיתי לעצמי עם המוצרים של MALU WILZ. אחד הימים בהם שאלו אותי באיזה מייקאפ אני משתמשת. אני כמובן מערבבת תמיד סוגים וגוונים שונים של מייקאפים, כך שתמיד קשה לי להמליץ באופן גורף.
אני עם האיפור של MALU WILZ- מימין מיד לאחר הנחה, למעלה בצד כיצד זה נראה בשמש (רואים את המייקאפ) ולמטה- בערב לאחר 13 שעות עם האיפור, לפני ההסרה.
המוצר המנצח של החברה ללא צל של ספק הוא לדעתי עיפרון הקונסילר, ובייחוד עיפרון מספר 12, ירקרק אפרפר מושלם להסתרת אדמומיות ומשהו באפרפרות שלו מתמזג טוב פי כמה בעור מאשר קונסילרים אחרים בהם נתקלתי. עיפרון הקונסילר מכיל כבר פודרה כך שאין צורך לפדר. הוא מאוד מאוד נוח לשימוש והוא נמרח בקלות רבה. השתמשתי בכך שהיד שלי שקופה ורואים את כל הנימים על מנת להדגים כיסוי כראוי. השימוש בקונסילר הזה מאוד נוח ולא הרגשתי שנוצרת שכבה עבה מדי על הפנים. מאוד מאוד אהבתי את הקונסילר הזה ואני חושבת שזה המוצר המנצח של החברה, בייחוד הירקרק- אפרפר שמושלם למי שסובלת מאדמומיות כי לא צריך להיות 'מקצועית' כדי לטשטש אותו, בהנחה ויש עור לא כהה כמובן (לי היה מאוד מאוד קל לטשטש, אבל אני מניחה שנשים עם עור כהה יחסית אלי לא ימצאו אותו נוח לטשטוש באותה מדי. שוב, אין לי את המוצר כך שאני לא יכולה להעיד על דבר לגבי שימוש מתמשך, אלא רק על התרשמותי במקום אבל בהחלט יש סיכוי יותר מסביר שאחזור לרכוש את עפרונות הקונסילר האלו.)
ניסיתי לטשטש את הנימים- התוצאות של שני הקונסילרים הבהירים.
יש לחברה גם קונסילר בסגנון טוש אקלה, כזה שמשמש גם להארות, שהמרקם שלו מרגיש קליל ואני מניחה שהוא לא מכסה כהויות רציניות, אבל לא התנסיתי בו למעט העובדה שאני יכולה להגיד שהמרקם שלו נעים.
מגיע בשני גוונים ובהחלט מאיר את המקום
לחברה יש עוד סוגי מייקאפים שדגמתי על מנת שתתרשמו מהצבעים ואופן קבלתם על העור שלי. היות והתמקדתי במייקאפ להסוואה אני לא יכולה להגיד דבר לגבי העמידות של המייקאפים האחרים של החברה.
המייקאפ לעור שמן נטול משאבה והאריזה שלו מזכירה את הישן של מייקאפ פור אבר
המייקאפ לעור שמן. מי יודע מי מכיר לאן נעלמו 3,5,7 ו8? משהו כאן טיפונת מוזר במספור.
מייקאפ במגע קטיפתי
מגיע עם משאבה. כאן עניין מספור הגוונים אפילו מוזר עוד יותר, אלא אם כמובן אין עוד בחברה בגרמניה.
מייקאפ למראה טבעי
שכחתי לדגום כדי להראות איך נראה על היד. כאן עניין המספור אפילו הזוי עוד יותר...
מייקאפ עמיד, שדי אהבתי את הצורה שלו- מעין טפטפת שכזו.
לאן הלכו כל המספרים באמצע? שאלה טובה, אשמח לקבל עליה תשובה.
כמובן שלאחר שהפכתי את הפנים שלי לאחידות גוון מיד הייתי חייבת להוסיף סומק. כמו שאפשר לראות- הסמקים מגיעים בפאנים ופשוט מכניסים לקופסה, שזה בהחלט רעיון נהדר. אותו רעיון של אריזה קיים גם לגבי הצלליות והאריזה הזו מאפשרת התאמה אישית של פלטות בצלליות היות ואפשר לשחק איתן, אבל אני סוטה מהנושא
לחברה יש כמה גוונים
הגוונים 1-12 נראים מקסים ול19,20 ו24 פחות התחברתי
על הלחיים שלי בתמונה עם האיפור של MALU WILZ הנחתי את סומק מספר 7- סגלגל אבל עם נגיעה קטנה של אפרסק וגם טיפונת חום. זה גוון נהדר שממש מצא חן בעיני, אם כי גם 1 ו10 האפרסקיים קורצים לי. היות ולא רכשתי את הסומק אני מביאה לכם תמונה להתרשמות, אם כי לצערי הסווטץ' ממש לא מצליח להמחיש את היופי של גוון 7,1 ו10.﻿﻿﻿יש להם גם שני סוגי אייליינר שונים:
כל אחד כמובן בוחר את הפורמט שנוח לו יותר לשימוש. מה בטוח הוא שאייליינר משדרג את המראה והופך אותו לסקסי יותר
השפתונים- יש כמה וכמה. אני כהרגלי התמקדתי בשפתון אדום ומצאתי שם 3. צילמתי אותם והרי התוצאה:
ככל הנראה מירי מסיקה משתמשת בתחתון ביותר
האריזה פשוטה יחסית ולצערי שכחתי לצלם אותה, אבל השפתון התחתון ביותר הDIVA RED הוא של שפתון שאמור להיות יחסית עמיד ומגיע ב2 צדדים- צד אחד רחב וצד שני צר לתחימת שפתיים. המריחה שלו מעט נוקשה, אבל הוא אדום יפה לטעמי הפרטי- אדום דובדבני שקט אבל עוצמתי.
ערכה לגבות- עושה רושם שטוב גם לאיפור טבעי.
כמובן שלחברה יש גם מסקרה, בסיס למסקרה, בסיס לצלליות , מגוון של צלליות, פריימר ועוד מגוון מוצרים עליהם אפשר להציץ באתר
לסיכום הפוסט הארוך הזה- כל המוצרים נראים בהחלט נחמדים ומומלץ לקבוע פגישה על מנת להתרשם מהמוצרים
אני אישית נדלקתי על עפרונות הקונסילרים. מישהו מתנדב לקנות לי?
אשמח לשמוע על חוויות משימוש במוצרים , המלצות או כל הערה אחרת שתעלה על דעתכם כאן למטה
פורסם על ידי הרמוני רוט שבתאי, מאפרת יצירתית ב- יום שלישי, אוקטובר 04, 2011 תגובה 1: קישורים לרשומה זו
תוויות: איפור, הסתרה, מייקאפ, סקירה, פגמים, פודרה, פיגמנטציה, קונסילר, קוסמטיקה, malu wilz